Rockestra

Rockestra adalah album himpunan yang dilancarkan oleh kumpulan Search sebelum menggemparkan negara dengan pengumuman pembubaran kugiran ini pada 16 Januari 2001. Oleh itu, album himpunan rakaman persembahan live yang disertakan tiga buah lagu yang tidak pernah dikeluarkan sepanjang kerjaya mereka, dijadikan hadiah perpisahan kepada para peminat Search.

Maklumat am
Sempena pelancaran album ini, Amy dan Nasir Daud bersatu semula dengan Yazid tanpa didampingi oleh adik-beradik Kid dan Din. Selain tiga lagu rakaman studio yang lama tersimpan, album ini menghimpunkan lapan rakaman persembahan live iaitu satu dari Rock N' Roll Pie Live N' Loud ("Pawana" / "Pelesit Kota") dan selebihnya dari "Unplugged" Gema Di Timur Jauh.

Semua lagu yang diambil daripada album "Unplugged" Gema Di Timur Jauh mengekalkan vokal Amy, manakala muziknya telah dirakam dan diadun semula dengan memasukkan bunyi gitar elektrik berserta bunyian muzik orkestra  (maka namanya "Rockestra"). Album ini diadun di King's Musical, diikuti kerja mastering di Mastering One. Album ini menandakan berakhirnya zaman kegemilangan Search yang menguasai persada muzik rock Malaysia selama dua dekad, tetapi pada tahun 2003, mereka bergabung semula untuk menjalani usaha baru , konsert reunion "Konsert Evolusi Lagenda Rock 2004" yang menyaksikan Amy,Din,Kid,Nasir dan Lola sebagai pengganti Yazit ketika itu.

Senarai runut

Tanda * menandakan lagu yang lama tersimpan dari penerbitan selama ini.

Pautan luar
MuzikROCK: Rockestra (2001) 

Album Malaysia tahun 2001
Album kumpulan Search
Album 2001